19. ΝΟΜΟΣ υπ’ αριθ. 380 της 27/28 Ιουλ. 1943 Περί καθορισμού των θέσεων και αποδοχών των ανδρών τελωνοφυλακής και άλλων τινών διατάξεων. Εκυρώθη δια της υπ’ αριθ. 312/1946 πράξεως Υπουργικού Συμβουλίου. Άρθρ.1.-(Ορίζονται οργανικαί θέσεις των ανδρών της τελωνοφυλακής. Βλ. ήδη Β.Δ. 3/9 Δεκ. 1952, κατωτ. αριθ. 22). Άρθρ.2.-1.(Ορίζεται ο μισθός των ανδρών της τελωνοφυλακής. Βλ. ήδη Α.Ν. 1502/1950, τόμ. 2Α σελ. 365). 2.«Οι άνδρες της τελωνοφυλακής προάγονται από βαθμού εις βαθμόν προς πλήρωσιν κενών θέσεων και μετ’ απόφασιν του οικείου Υπηρεσιακού Συμβουλίου κατ’ απόλυτον εκλογήν και μετά την συμπλήρωσιν τετραετούς υπηρεσίας εν εκάστω βαθμώ». Η παρ. 2 διετηρήθη εν ισχύϊ τροποποιηθείσα ως άνω δια του άρθρ. 11 της υπ’ αριθ. 330 της 13/14 Ιουλ. 1945 πράξεως Υπουργικού Συμβουλίου. 3.(Μεταβατική διάταξις). 4.Οι μετατασσόμενοι εις τον τελωνειακόν κλάδον, συμφώνως προς τας κειμένας διατάξεις, άνδρες της τελωνοφυλακής, λαμβάνουσιν από της μετατάξεώς των τας αποδοχάς του εις ον μετατάσσονται βαθμού. Άρθρ.3.-Οι άνδρες της Τελωνοφυλακής κατανέμονται εις τα Τελωνεία του Κράτους δι’ αποφάσεως του Υπουργού των Οικονομικών. Άρθρ.4.-1.Η προς τους προϊσταμένους των Τελωνειακών Υπηρεσιών παρεχομένη επιχορήγησις άνευ λογοδοσίας, δια γραφική ύλην και φωτισμόν, ως και δι’ έξοδα καθαριότητος εν γένει, καθορίζεται εφεξής καθ’ έκαστον οικονομικόν έτος δι’ αποφάσεως του Υπουργού των Οικονομικών, καταβάλλεται δε εις τούτους δι’ ατομικών χρηματικών ενταλμάτων εις την αρχήν εκάστου μηνός. 2.Εφ’ όσον ο φωτισμός των Τελωνειακών Καταστημάτων ενεργείται δι’ ηλεκτρικού ρεύματος, η δαπάνη καταναλώσεως τούτου βαρύνει το Δημόσιον, καταβάλλεται δε εις τους δικαιούχους δια τακτικών χρηματικών ενταλμάτων εις το τέλος εκάστης τριμηνίας. Προς τούτο εγγράφεται ετησίως εις τον ειδικόν προϋπολογισμόν των εξόδων του Υπουργείου η αναγκαία πίστωσις. Άρθρ.5.-(Προστίθεται εδάφιον εις την παρ. 4 άρθρ. 4 Α.Ν. 2155/1939). Άρθρ.6.-1-2.«Ταξινόμος της τελωνειακής υπηρεσίας επί βαθμώ Υπουργικού γραφέως α΄ τάξεως διορίζεται ο κεκτημένος τα δι’ αποφάσεως του Υπουργού των Οικονομικών, εφ’ άπαξ εκδιδομένης καθοριζόμενα προσόντα. Ούτος μετά την συμπλήρωσιν τριετούς υπηρεσίας προάγεται εις τον βαθμόν του Υπουργικού ακολούθου μετά δε την συμπλήρωσιν τριετούς επί βαθμώ ακολούθου υπηρεσίας προάγεται εις τον βαθμόν του Υπουργικού Γραμματέως β΄ τάξεως». Αι παρ.1-2 διετηρήθησαν εν ισχύϊ, τροποποιηθείσαι ως άνω δια του άρθρ. 11 της υπ’ αριθ. 330 της 13/14 Ιουλ. 1945 πράξεως Υπουργικού Συμβουλίου. 3.(Κατηργήθη δια της Συντ. Πράξεως 59/1945). Άρθρ.7.-1.(Κατηργήθη υπό του Νόμ. 3192/1952, τόμ. 1 σελ. 52,01). 2.Δια τας δακτυλογράφους και ερευνητρίας της Τελωνειακής Υπηρεσίας επεκτείνονται αι διατάξεις του υπ’ αριθ. 120/1943 Νόμου «περί θέσεως διατάξεων αφορωσών τους υπαλλήλους των Κεντρικών Υπηρεσιών των Υπουργείων». 3.(Κατηργήθη δια της Συντακτ. Πράξεως 59/1945). Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 